section_heading: Životopis
paragraph_text: Nino Raspudić rodio se u Mostaru 1975. godine. Osnovnu školu završio je u Mostaru, a maturirao je u Trevisu u Italiji.Filozofski fakultet Sveučilišta u Zagrebu: Nino Raspudić, preuzeto 9. studenoga 2012. U Zagrebu je na Filozofskom fakultetu Sveučilišta u Zagrebu 1999. godine diplomirao filozofiju i talijanski jezik i književnost, 2004. godine magistrirao je s radnjom "Slaba misao" i postmodernistička poetika u suvremenoj talijanskoj prozi, a doktorirao je 2008. godine s radnjom Prekojadranski (polu)orijentalizam: Dominantni modeli konstruiranja slike Hrvata u talijanskoj književnosti od prosvjetiteljstva do danas.Boris Vincek, Parapolitički populizam zabrinjavajuće raste, Glas Slavonije, 3. studenoga 2012., preuzeto 9. studenoga 2012. Objavljuje književnu kritiku i esejistiku i prevodi s talijanskoga jezika književnost i teoriju. Aktivan je u medijima kao intelektualac, piše kolumne, gostuje na TV-u i radiju te kritički komentira aktualna društvena i politička pitanja (pr. u HRT-ovoj emisiji Peti dan).